
מכרז פומבי מס' 43/12 לקבלת שירותים בנושא אבחון אנרגטי לאיתור הפוטנציאל לשימור אנרגיה במערכות קירור מסחרי

משרד האנרגיה והמים (להלן: "המשרד") מפרסם בזאת מכרז לקבלת שירותים בנושא אבחון אנרגטי לאיתור הפוטנציאל לשימור אנרגיה במערכות קירור מסחרי (להלן: "המכרז"). במסגרת מכרז זה מבקש המשרד להתקשר עם מציע אחד או יותר העומד בתנאי הסף, הכל כמפורט במסמכי המכרז  ונספחיו להלן. 
כללי
תקופת ההסכם תהיה למשך 12 חודשים. למשרד בלבד תהיה האופציה להאריך את ההסכם לתקופות נוספות ובלבד שסך תקופת ההתקשרות לא תעלה על שנתיים (2 שנים) מיום חתימת ההסכם. 

מסמכי המכרז כוללים תיאור מפורט של העבודה הנדרשת, התנאים להשתתפות במכרז, אמות המידה לבחירת ההצעה הזוכה וכן את נוסח החוזה שייחתם עם הזוכה ואת תנאי ההתקשרות. את מסמכי המכרז ניתן להוריד מאתר האינטרנט של המשרד שכתובתו: www.energy.gov.il.

את מעטפת המכרז יש להכניס לתיבת המכרזים, הנמצאת במשרד האנרגיה והמים, רח' יפו 216, ירושלים, בקומה 7 (במסדרון), לא יאוחר מיום 29.11.12 בשעה 00:14. הצעת המחיר תוגש במעטפה נפרדת (בתוך מעטפת ההצעה) על גבי המעטפה יצוין שם המכרז ומספרו.

בכל מקרה של סתירה בין האמור בהודעה זו לאמור במסמכי המכרז - יגבר האמור במסמכי המכרז.


הליך הבהרות:
בשאלות והבהרות יש לפנות בכתב עד לתאריך 19.11.12 בשעה 14:00 לגב' אילנה טמסוט, מנהלת יחידת חוזים והתקשרויות, בפקס מספר:  02-5006764 או בכתובת מייל itamsut@energy.gov.il. ניתן לוודא קבלת הפקס בטלפון מספר 02-5006764. התשובות יפורסמו באתר האינטרנט של המשרד החל מיום 22.11.12.
                                                                               
  בברכה,
	ועדת המכרזים

